system
Răspunde în limba română, în stilul Wikipedia, cat mai corect gramatical.
user
Descrie în detaliu Campionatul Mondial de Fotbal 2006.
assistant
Campionatul Mondial (sau Cupa Mondială) de Fotbal FIFA 2006 a fost cea de-a 18-a ediție a Campionatului Mondial de Fotbal, principala competiție fotbalistică internațională. Turneul a debutat pe 9 iunie 2006 și s-a sfârșit pe 9 iulie 2006, cu victoria Italiei. În iunie 2000, Germania a câștigat dreptul de a găzdui cel mai important eveniment fotbalistic pentru a doua oară (prima dată a fost în anul 1974), fiind singura echipă calificată la turneul final din oficiu. Pentru prima dată în istoria campionatelor mondiale de fotbal, campioana turneului anterior (în cazul de față Brazilia) a trebuit să joace meciuri de calificare pentru a accede la turneul final. Treizeci și două de țări participă la Campionatul Mondial din 2006, a cărei finală este programată pentru 9 iulie.

Selectarea gazdei 
Concursul de alegere a gazdei ediției din 2006 a avut loc în iulie 2000 în Zürich, Elveția. La concurs și-au înaintat candidaturile 4 țări, după ce Brazilia s-a retras din concurs cu trei zile înainte ca acesta să aibă loc: Germania, Africa de Sud, Anglia și Maroc. Au avut loc trei runde de votare, în fiecare rundă fiind eliminată țara cu cele mai puține voturi acumulate. Primele două runde au avut loc pe 6 iulie 2000, iar runda finală pe 7 iulie 2000, Germania câștigând în fața Africii de Sud.

Decizia de a atribui Germaniei dreptul de a organiza campionatul a atras numeroase controverse, fiind marcată de un scandal de mituire. La votarea finală din 6 iulie 2000, decizia favorabilă Germaniei a fost luată la limită cu 12:11, în defavoarea Africii de Sud, și a fost posibilă prin abținerea de la vot a reprezentantului Oceaniei Charles Dempsey, care avea mandat de la federația sa să dea votul Africii de Sud. El a invocat abținerea prin ”intoleranță față de presiune”. Este cunoscută existența unui fax de "mituire" (în germană Bestechungsfax) din 5 iulie 2000 al magazinului satiric german Titanic, adresat reprezentanților votanți ai FIFA, care oferea cadouri contra unui vot pro-Germania. Dacă Dempsey ar fi votat cum a fost instructat inițial, rezultatul votingului ar fi fost 12–12, iar președintele FIFA Sepp Blatter, care favoriza candidatura Africii de Sud, urma să decidă soarta votingului.

Atribuirea prin rotație 
După ce alegerea a fost făcută, organismul care controlează fotbalul mondial, FIFA, și-a afirmat public intenția de a alege țara organizatoare pentru campionatele viitoare prin rotație, între confederațiile sale integrante. Din aceste considerente, gazda următorului campionat a fost aleasă din țările CAF: Africa de Sud va organiza jocurile Campionatului Mondial de Fotbal 2010. Turneul din 2014 va avea loc în Brazilia.

Evenimentul a adus Germaniei două milioane de turiști și a creat 500.000 de locuri de muncă.

În avanpremiera turneului Campionatului Mondial, FIFA a organizat în Germania Cupa Confederațiilor FIFA 2005, turneu câștigat de Brazilia.

În urma rezultatelor obținut în calificări, cele 32 de țări calificate sunt: Germania (din oficiu ca țară gazdă), Argentina, Brazilia, Paraguay, Ecuador, Mexic, Statele Unite ale Americii, Trinidad-Tobago, Costa Rica, Portugalia, Spania, Anglia, Franța, Italia, Elveția, Suedia, Republica Cehă, Ucraina, Serbia și Muntenegru, Țările de Jos, Croația, Polonia, Togo, Ghana, Angola, Coasta de Fildeș, Tunisia, Japonia, Arabia Saudită, Iran, Coreea de Sud și Australia.

Este pentru prima dată în istoria Campionatului Mondial când CONCACAF trimite patru reprezentative la turneul final (SUA, Mexic, Costa Rica și Trinidad-Tobago), același număr ca America de Sud și Asia. Totodată, nici o țară românofonă nu a reușit să se califice la turneul final: România s-a clasat pe locul 3 în grupa sa de calificare, în spatele Țărilor de Jos și Republicii Cehe, în timp ce Republica Moldova a terminat pe ultimul loc în grupa sa de calificare.

Pronosticuri 

Naționala de fotbal a Braziliei a fost una dintre marile favorite la câștigarea trofeului mondial, alături de selecționatele Argentinei, Angliei și Italiei. În ciuda faptului că a obținut rezultate bune la ultimele turnee finale, Germania nu este favorită la câștigarea campionatului. Potrivit unei cercetări sociologice, la sfârșitul lui februarie 2006 doar 9% dintre germani creditau naționala lor cu șanse la câștigarea campionatului. Un sondaj asemănător publicat pe 16 martie 2006 estima acest procentaj la doar 3% din populația Germaniei. Lipsa de încredere a fost augmentată de înfrângerea cu 4 la 1 suferită de Germania într-un amical contra selecționatei italiene.

La rândul său, săptămânalul german Stern a publicat rezultatele unui sondaj realizat de institutul Forsa pe un eșantion de 1000 de persoane, rezultate care arătau că la acea dată 17% dintre germani nu creditau Germania nici măcar cu șanse de a depăși faza grupelor, în ciuda faptului că grupa echipei gazdă era considerată una „modestă”. Totuși, populația germană continua să-și afirme sprijinul pentru tehnicianul echipei, Jürgen Klinsmann; potrivit aceluiași sondaj, 66% din cei chestionați susțin eforturile tehnicianul german, în ciuda faptului că echipa a pierdut meciul de pregătire contra selecționatei Statelor Unite din 22 martie de la Dortmund, unul dintre orașele-amfitrion gazdă ale campionatului mondial.

Scepticismul populației se reflectă în jucătorii germani. Cel mai cunoscut jucător și totodată căpitanul echipei, Michael Ballack, a afirmat într-un interviu pentru revista germană „Sport-Bild” din 9 mai că nu ar fi o surpriză ca Germania să fie eliminată încă din faza grupelor, echipa fiind tânără și neexperimentată.

Fostul jucător argentinian Diego Maradona a declarat la 4 aprilie 2006 că vede Brazilia ca principală favorită pentru câștigarea trofeului, dar nu a menționat Argentina printre favorite. Cuvintele sale au fost:

Întrebat care este favorita sa la câștigarea acestor mondiale, Pelé, a preferat să nu nominalizeze o echipă, argumentând că s-a înșelat de fiecare dată când s-a pronunțat pentru o anumită selecționată: în 1994, a zis că va fi Columbia; în 1998, declara că Spania e cea mai bună echipă și că Brazilia are probleme în apărare; iar în 2002, în urma comportamentului Braziliei din calificări, a desemnat Anglia, Portugalia, Suedia și Argentina printre preferatele sale. Totuși, cu mai puțin de o lună înainte de începerea turneului final, fostul fotbalist a recunoscut că nu crede în victoria naționalei braziliene. Pentru Pelé, favoriții pierd întodeauna.

Brazilienii așteaptă de la selecționata lor națională un nou titlu. Potrivit unei anchete sociologice publicate pe 25 mai de Institutul CNT/Sensus, 79,8% dintre brazilieni cred că echipa lor va cuceri al șaselea titlu mondial.

Cu puțin timp înainte de începerea turneului, Italia a fost zguduită de un uriaș scandal de corupție în campionatul intern, care l-a avut în centrul său pe fostul director general al clubului de fotbal Juventus, Luciano Moggi. Pe firul scandalului, investigațiile au condus la tehnicianul italian Marcello Lippi, suspectat că ar fi favorizat selecția jucătorilor juventini în „primul 11” al Italiei, la indicațiile lui Moggi. După o săptămână de presiuni media intense, Lippi a fost confirmat pentru Campionatul Mondial de către Federația Italiană de Fotbal.

Calificarea 

Începând cu ediția din 2006, FIFA a schimbat regulile de calificare astfel că selecționata campioană mondială en titre trebuie să joace meciuri de calificare pentru a se califica în stagiunile finale; doar țării gazdă îi este asigurată participarea fără meciuri de calificare. Se așteaptă ca acest aranjament să continue la viitoarele ediții.

Următoarele echipe, afișate după regiune, s-au calificat pentru stagiunile finale. Numărul din paranteze reprezintă clasarea țării pentru competiție. Valuarea sa a fost decisă folosindu-se următoarele două criterii:
 Evoluțiile echipei la cele mai recente două Campionate Mondiale (1998 și 2002)
 Clasarea lor în Clasamentul FIFA pe națiuni în ultimii ani (2003-2006)
Aceste clasări au fost relevante doar pentru selecționarea primelor opt echipe și alocarea lor în fiecare grupă. Celelalte națiuni au fost trase la sorți conform factorilor geografici. Faptul că Serbia și Muntenegru a fost privită drept a paisprezecea clasificată UEFA și astfel a fost plasată într-o urnă distinctă s-a datorat pur și simplu rangurilor FIFA în noiembrie 2005.

Locații 
12 orașe au fost alese pentru a găzdui Campionatul Mondial. Capacitățile stadioanelor afișate reprezintă numărul de scaune. În timpul Campionatului Mondial, unele dintre stadioane vor fi cunoscute oficial sub nume diferite, pentru că FIFA interzice citarea sponsorilor în numele stadionului dacă acesta nu este și unul dintre sponsorii oficiali ai FIFA. De exemplu, Allianz Arena va fi cunoscută pe parcursul competiției sub numele de „Stadionul Campionatului Mondial de Fotbal München” (sau în germană „FIFA WM-Stadion München”). Unele dintre stadioane au fost adăugate având capacitate inferioară pentru Cupa Mondială, cum regulamentul FIFA interzice spațiul pentru stat în picioare. Dintre cele 12 stadioane care găzduiesc competiția, doar Zentralstadion din Leipzig se află în fosta Republică Democrată Germania (Germania de Est).

Arbitri 

Africa
  Essam Abd El Fatah
  Coffi Codjia

Asia
  Toru Kamikawa
  Shamsul Maidin

Europa
  Roberto Rosetti
  Luis Medina Cantalejo
  Valentin Ivanov
  Frank de Bleeckere
  Massimo Busacca
  Markus Merk
  Ľuboš Micheľ
  Graham Poll
  Eric Poulat

America de Nord, Centrală și Carabiană
  Marco Antonio Rodríguez
  Armando Archundia

Oceania
  Mark Shield

America de Sud
  Carlos Amarilla
  Jorge Larrionda
  Óscar Ruiz
  Horacio Elizondo
  Carlos Eugênio Simon

Minge 

Mingea folosită la Campionatul Mondial din 2006 a fost Teamgeist™ ("spirit de echipă"), minge folosită, chiar dacă cu culori diferite de mai multe echipe, și produsă de marca germană Adidas, ce a produs mingiile pentru Campionatele Mondiale începând cu anul 1974 (întroducerea celebrului Telstar).
Balonul este aproape impermeabil, în acest fel nu shimbă în aproape deloc propriile prestații.
Fiecare din echipele calificate la Campionaul Mondial au fost premiate cu 40 de mingi pentru antrenamente.

Loturi 

Asociațiile naționale au fost nevoite să prezinte echipa fiecăreia de câte douăzeci și trei de jucători până la data de 15 mai 2006. Dintre acești douăzeci și trei, trei jucători trebuiau să fie portari. În cazul accidentării sau a altor incapacități, un jucător putea fi înlocuit din lista oficială la maxim 24 de ore înainte de disputarea primului meci.

Grupele

Tragerea la sorți 
Echipele trase la sorți pentru ediția 2006 au fost anunțate pe 5 decembrie 2005. Primele opt echipe de top au fost adăugate în urna A. Urna B a fost compusă din echipele rămase din America de Sud, Africa și Oceania; Urna C a fost compusă din opt din cele nouă echipe europene rămase, excluzând Serbia și Muntenegru. Urna D – echipele rămase din regiunea CONCACAF și Asia. Serbia și Muntenegru a fost clasată într-o urnă specială. S-a procedat astfel pentru ca nici o grupă să nu conțină trei echipe europene. În urna specială, Serbia și Muntenegru (bila albă) a fost extrasă întâi, iar mai apoi grupa în care avea să evolueze (bila neagră) dintre cele trei națiuni non-europene deja adăugate, Argentina, Brazilia și Mexic.

S-a decis înainte de tragerea la sorți ca țara gazdă, Germania să fie plasată în Grupa A, asigurându-i-se astfel meciurile de deschidere în avans. De asemenea, FIFA a anunțat în avans că Brazilia (campionii en-titre) vor fi alocați Grupei F.

Pe 9 decembrie 2005 tragerea la sorți a avut loc, determinându-se totodată și ordinea meciurilor. După ce tragerea la sorți s-a încheiat, mulți comentatori de fotbal au remarcat faptul că grupele C și E păreau a fi grupe ale morții în această ediție.

Sistem de punctare 

Prima fază se desfășoară după sistemul unei ligi de fotbal, fiecare echipă jucând câte un meci cu fiecare dintre celelalte echipe din grupa sa. Echipa primește trei puncte pentru o victorie, un punct pentru o remiză și, respectiv, nici un punct pentru înfrângere.

Clasarea fiecărei echipe din fiecare grupă este determinată după cum urmează, în ordinea priorității:

 Cel mai mare număr de puncte obținute în toate cele trei meciuri din grupă;
 Diferența de goluri realizată de fiecare echipă în toate meciurile din grupă;
 Cel mai mare număr de goluri marcate în cele trei meciuri din grupă.
 Dacă două echipe nu pot fi departajate prin criteriile 1-3:
 Are prioritate echipa care a câștigat meciul direct dintre cele două echipe;
 Dacă trei echipe nu pot fi departajate prin criteriile 1-3, atunci sunt introduse câteva criterii secundare, după cum urmează:
 Cel mai mare număr de puncte obținute în meciurile din grupă între cele trei echipe aflate la egalitate;
 Diferența de goluri rezultată din meciurile din grupă între cele trei echipe aflate la egalitate;
 Cel mai mare număr de goluri marcate în meciurile din grupă dintre cele trei echipe aflate la egalitate;
 Comitetul Organizatoric al Campionatului Mondial realizează o tragere la sorți pentru a determina echipele care promovează în faza următoare a competiției

Echipele clasate pe primele două locuri din fiecare grupă se califică în faza următoare.

Aceste criterii de departajare sunt corecte, dar consitutie o versiune modificată a unor reguli anterioare. Chiar și după începerea turneului, siturile web ale FIFA și UEFA afișau variantele vechi ale regulilor de departajare, provocând confuzie printre cei care doreau să afle criteriile corecte.

Faza grupelor 

În următoarele tabele:
 Pct = Număr de puncte acumulate
 Mec = Meciuri disputate
 V = Meciuri câștigate
 E = Meciuri terminate la egalitate
 Î = Meciuri pierdute (înfrângeri)
 GM = Goluri marcate
 GP = Goluri primite
 Ad = Adevăr (diferența de goluri: GD−GP)

Pentru detalii suplimentare despre scenariile de calificare, vedeți articolul principal al fiecărei grupe.

Grupa A 

Toate orele sunt locale (UTC+2)

Grupa B 

Toate orele sunt locale (UTC+2)

Grupa C 

Toate orele sunt locale (UTC+2)

Grupa D 

Toate orele sunt locale (UTC+2)

Grupa E 

Toate orele sunt locale (UTC+2)

Grupa F 

Toate orele sunt locale (UTC+2)

Grupa G 

Toate orele sunt locale (UTC+2)

Grupa H 

   
  
Toate orele sunt locale (UTC+2)

Faza eliminatorie 

Din "Faza grupelor" pozițiile câștigătorului (1º) și locului II (2º) în fiecare grupă avansează în optimi. Inițial, toate cele patru echipe din fiecare grupă au șanse egale la ambele poziții care merg mai departe, dar pe măsură ce competiția continuă, rezultatele pozitive cumulate vor elimina unele echipe și vor garanta altora un loc în runda următoare. Când mai există doar trei sau mai puține echipe cu o șansă de a ocupa un anumit loc în clasament acestea sunt afișate în coloana optimilor. Dacă o poziție în coloana optimilor este goală, toate cele patru echipe încă mai au șanse de a se califica în acea postură.

Optimi de finală 
Toate orele sunt locale (UTC+2)

Sferturi de finală 
Toate orele sunt locale (UTC+2)

Semifinale 
Toate orele sunt locale (UTC+2)

Finala mică 
Toate orele sunt locale (UTC+2)

Finala 
Toate orele sunt locale (UTC+2)

Statistici

Golgheteri 

Miroslav Klose a primit premiul Gheața de Aur, oferit de Adidas. pentru cinci goluri marcate la Cupa Mondială. Acest număr de goluri este cel mai mare înregistrat de un golgheter la Cupa Mondială de la ediția din 1962 când șase jucători s-au aflat la egalitate cu patru goluri marcate fiecare. În total, s-au marcat 147 de goluri (patru dintre ele fiind autogoluri). Alte 21 de goluri au fost marcate în cadrul loviturilor de departajare, dar aceastea nu sunt contorizate.

All-star team 
All-star team este o echipă ce constă din 23 cei mai buni jucători de la Campionatul Mondial de Fotbal 2006, selectați de Grupul de Studiu Tehnic al FIFA.

Clasamentul echipelor 
Toate cele 32 de echipe au fost clasate conform criteriilor utilizate de FIFA.

Referințe

Bibliografie 
 TV -  EUROSPORT, 15 iulie 2012, Teletext pagina 112: "Blatter:WM 2006 möglicherwese gekauft"
 TV - ARD, 15 iulie 2012, Teletext pagina 210: "Blatter erhebt nebulöse Vorwürfe"

Lectură suplimentară 
 Mondialul fotbalistic 2006, între sclipiri și deziluzii, Ilie Dobre, Editura Paralela 45, 2007

Legături externe 

 2006 FIFA World Cup at FIFA.com 
 RSSSF Archive of finals
 Site-ul oficial al Campionatului Mondial de Fotbal       
 Organizing committee site
 
 BBC 2006 World Cup coverage
  Situl TVR referitor la Campionatul Mondial de Fotbal 
  Situl Teleradio Moldova referitor la Campionatul Mondial de Fotbal
  Cupa Mondială la eurosport.com
 Poveștile Cupei Mondiale. Ronaldo devine cel mai bun marcator din istoria turneelor finale, 4 aprilie 2014, Ionuț Tătaru, Antena 3
 Istoria Cupelor Mondiale / Germania 2006: Scandalul și titlul mondial pentru Italia, 4 iunie 2010, Ionuț Tătaru, Antena 3

 
2006